Նախորդ նիստերում ամբաստանյալներից Հովհաննես Հարությունյանի («Ապեր» մականունով, ում նկատմամբ առաջին ատյանի դատարանը բավական մեղմ պատիժ է սահմանել՝ 7 տարվա ազատազրկում) բացակայությամբ մյուս ամբաստանյալները նախորդներից որոշ չափով տարբերվող ցուցմունքներ էին տվել՝ պնդելով, թե դա է ճշմարտությունը: Սպանությունը իրականացնող Ջոն Հարությունյանը, օրինակ, ասել էր, թե սպանությունը կատարելու համար նախապատրաստական աշխատանքները կատարվել են դեկտեմբերի 15-ից առաջ, այսինքն՝ ավելի վաղ, քան, ըստ առաջին ատյանի դատավճռի հիմնավորման, Արմեն Սարգսյանը պատվերը տվել է Հովհաննես Հարությունյանին: